Stanisław Srokowski

Stanisław SROKOWSKI (naskiĝis la 29-an de junio 1936 en Hnilcze, Ternopila provinco) – pola verkisto, poeto, literatura kritikisto, tradukisto, universitata instruisto kaj publicisto.

Vivo
Gepatroj okupiĝis pri agrokulturo. En 1945 deportitaj de Orientaj Limregionoj setliĝis en Mieszkowice. Bazlernejon finis samloke en 1951, liceon en 1955 en Dębno. En 1954 estis forigita de studoj en Supera Lernejo de Diplomatia Servo pro frekventado al preĝejo kaj rifuzo eniri al Pola Unuiĝinta Laborista Partio. Dum unu jaro (1955–1956) laboris kiel instruisto en vilaĝa lernejo de sia komunumo en Distrikto Gryfino.

Li debutis kiel poeto kaj prozisto en 1958 en Opole. En 1960 finis polan filologion en Supera Pedagogia Lernejo en Opole. En la jaroj 1960–1968 laboris kiel instruisto en Elektroenergetika Teknikumo en Legnica. 

Post martaj eventoj en 1968 estis pro politikaj kialoj devigita forlasi la lernejon. En la jaroj 1968–1969 laboranto de Pliaĝula Klubo en Vroclavo. En la jaroj 1970–1981 ĵurnalisto pri kulturo en semajnrevuo "Wiadomości". Dum certa tempo ĉefredaktoro de "Kultura Dolnośląska”. Dum la milita stato en Pollando maldungita. Dum preskaŭ du jaroj senlaborulo. En la jaroj 1983–1989 restis en Zagłębie Miedziowe en Lubin. En la jaroj 1990–1993 lekcianto de la Universitato de Vroclavo. En la jaroj 1993–1994 senlabora. De 1995 estas ĉefredaktoro de fondita de si eduk-krea revuo, verkata de infanoj kaj junularo en la aĝo 8–16 jaroj "Nowe Twarze" (Novaj Vizaĝoj); pli frua titolo: Gazeto de Infanoj.

Dum pluraj jaroj apartenis al Unuiĝo de Polaj Verkistoj, Asocio de Polaj Literaturistoj (ZLP) kaj Asocio de Aŭtoroj ZAIKS. Post malfondo de ZLP post la milita stato ne partoprenis en agado de literaturaj asocioj. Nuntempe apartenas al Asocio de Pola Tradukistoj.

En siaj romanoj Ukraiński kochanek (Ukraina Amanto), 2008) kaj Zdrada (Perfido, 2009) kaj kolekto de rakontoj Nienawiść (Malamo, 2006) li aludas al eventoj el 1943, kiam orientaj teritorioj de la Dua Pola Respubliko inundis la ondo de genocido, farata de ukrainaj naciistoj kontraŭ poloj. Fone de Malamo en la jaro 2016 aperis filmo titolita Wołyń (Volinio) reĝisorita de Wojciech Smarzowski.

Vidu ankaŭ
 Solidareco Batalanta
 Volinia masakro

Bibliografio
 Barbara Marzęcka, Srokowski Stanisław, ur. 1936, poeta, prozaik, autor utworów dramatycznych, publicysta, tłumacz, en: Współcześni polscy pisarze i badacze literatury. Słownik biobibliograficzny, tom VII: R–Sta (redakte de Jadwiga Czachowska kaj Alicja Szałagan), Warszawa 2001, p. 407–410

 Eksteraj ligiloj 
 Nota biograficzna w Encyklopedii Solidarności Biografia noto en Enciklopedio de Solidareco
 Stanisław Srokowski – strona prywatna Privata paĝo

Kategorio:Naskiĝintoj en 1936 
Kategorio:Polaj verkistoj 
Kategorio:Polaj poetoj 
Kategorio:Polaj ĵurnalistoj 
Kategorio:Polaj tradukistoj 
Kategorio:Polaj instruistoj